# 

**ÖSSZEFOGLALÁS**

(benyújtandó két példányban)

**GIRinfO Adatfeldolgozási Szolgáltatás kulcsfontossága**

**a közhiteles szolgáltatások integrációjában**

záródolgozat címe

**Bella Daniella**

Hallgató neve

**Nappali/ Gazdaságinformatika Felsőoktatási szakképzés**

munkarend/ /szak/specializáció

**Első rész:**

A GIRO Zrt-nél töltött 14 hetes szakgyakorlatom során a vállalat számos rendszerébe volt lehetőségem betekintést nyerni. Ez idő alatt megismertem a vállalat fő munkásságát, kitűzött céljait. Két hálózat érhető el a számítógépeken, az SRV, és a RIFO desktop. Előbbin alapvetőbb feladatokat tudunk megoldani, míg utóbbin főként fejlesztések zajlanak, de nem kizárólagosan.

Ügyfélkapcsolat kezelésre saját fejlesztésű szoftver áll rendelkezésre országos szintű ügyfélkapcsolatának rendszerezésére. Eléréséhez a számítógép SRV desktopján a megfelelő URL-t begépelve saját felhasználónév és jelszó páros segítségével tudunk belépni. A program a folyamatos fejlesztések ellenére igencsak átláthatatlan, mely probléma orvoslása még várat magára. Kézikönyve is igencsak rendszertelen volt, így korrektűrázás és új funkciók felvitele után annak menü szerinti, módosított változatát is elkészítettem, az akkor már több kiegészítéssel rendelkező leírások hozzáfűzésével. A GIRO Zrt. két telephellyel rendelkezik (Vadász és Mártonffy utca), és az itt dolgozók gyakran átjárnak dolgozni a másik telephelyre és fordítva. A Vadász utcában gyakorta helyhiány van, bár a Mártonffy-s dolgozók számára egy külön szoba áll rendelkezésre, ahol négy ember tud egyszerre dolgozni. E rendszer megkönnyítése érdekében készítettem egy asztalfoglalós táblázatot Excel segítségével, ahol ezen dolgozók jelezni tudják a belső rendszerben az asztalfoglalást, így mások számára is láthatóvá válik a fennmaradó szabad asztalok száma, illetve, hogy a keresett személy jelenleg a Vadász utcában tartózkodik-e. Következőként a Beszerzés rendszerét említeném meg, mely több néven is ismert, mint Workflow, vagy Supply. A Beszerzés a vállalat egyfajta keretrendszere, mely segíti az üzleti folyamatok futtatását, és kezelését különböző üzleti folyamatok között. Az utóbbi hetek folyamán történt a rendszer frissítése, mely során számos új funkciót kapott, és nem használt elemek kerültek ki belőle. A program eléréséhez a RIFO desktopba kell bejelentkezni a megfelelő URL cím megadása után, admin, vagy bármely más jogosult user név-jelszó párosának megadásával. Mivel adatvagyon kezelésében is segítséget nyújt a keretrendszer, így az a későbbi fejlesztések után vezetői adatszolgáltatásra is alkalmassá válhat. Igencsak átlátható és könnyen kezelhető rendszer a CRM-hez képest, így kézikönyvének korrektúrázása is jóval egyszerűbb, és a későbbi olvasó számára könnyen értelmezhető lesz a programmal való ismerkedés. A GIROMail szolgáltatás szintén a cég saját -elektronikus levelezést segítő-, rendszere. Hasonlóan a Beszerzéshez könnyedén átlátható és egyszerű program, melynél szintén az elmúlt hetekben történt fejlesztés során számos megszűnt funkció kikerült belőle. Ilyen a JAVA rendszerrel kapcsolatos Internet Explorer beállítások és az emiatti GIROLock kibocsátói tanúsítványok importálása JAVA-ba, mivel a fájl feltöltés engedélyezéséhez is már Gatway szükséges.

Második rész:

A GIRinfO Adatfeldolgozási Szolgáltatás napjaink egyik kiemelkedő közhiteles nyilvántartásokban segédkező programja, mely 2002-es bevezetése óta tartó folyamatos fejlesztésével és bővülésével segíti a telekommunikációs cégek és pénzügyi intézmények lekérdezését. Továbbá kapcsolatot teremt a lekérdező oldal (adatigénylő) és az adatgazdák között. Utóbbi a Belügyminisztérium Nyilvántartások Vezetéséért Felelős Helyettes Államtitkársága, a Magyar Országos Közjegyzői Kamara, az Opten cégnyilvántartás, és az Igazságügyi Minisztérium on-line Céginformációs Szolgálata. A Szolgáltatás segítségével kérdezhetők le többek között különböző személyi és lakcím adatok, járműinformációt lekérő, valamint tranzakció listát lekérdező adatok. Járműinformáció adatainak lekérdezése ma már elengedhetetlen, hiszen ennek segítségével tudjuk megállapítani, hogy a kiszemelt gépjármű lopott-e, illetve valós kilóméteradatokkal rendelkezik. Amennyiben a felhasználó rendelkezni szeretne e szolgáltatással úgy két csomag közül is választhat, egy alap, mely a STANDARD, és a LITE, mely több lekérdezést is biztosít az előbbihez képest, és csak egyéni szerződéssel kapcsolódó adatigénylők számára válik elérhetővé.